**Oppdretterfokus under årets dunkersamling i Bø**

**I år ønsker Dunker-ringen og avlsrådet for dunker å sette fokus på oppdretternes virksomhet. Vi inviterer derfor alle dunkeroppdrettere til å få med seg hunder fra sitt eget oppdrett for framvisning og kommentering under samlinga lørdag 1. august.**

Framvisningene vil skje gruppevis for hver oppdretter. Hundene fra hvert kull blir kommentert ut fra hva de så langt har oppnådd, først og fremst på jakt og jaktprøver. Det er særlig hundene fra de seinere årenes kull vi ønsker å se mange av, men det settes ingen eksakt aldersgrense. De tisper som har hatt kullene, inviteres også til å delta sammen med sine avkom.

For å forberede disse framvisningene, trenger vi forhåndspåmelding. Vi ber derfor om at påmelding til framvisningen sendes/gis til:

**Jon Magne Volden**

**E-postadr.: jmvolden@online.no**

**Tlf. 45 47 62 76**

**Påmeldingsfristen er 15. juli.**

I påmeldingen må følgende data oppgis:

* **Oppdretters navn.**
* **Navn, fødselsår, eventuelle jaktprøveresultater, navn og registreringsnummer på mor og far, og eiers navn for det enkelte avkom som skal delta.**

Deltakelsen er selvsagt gratis.

Husk også å melde på tilstedeværende hunder til denne framvisningen, selv om de også deltar under de kåringer med mer som skjer samme dag, og som får egen invitasjon fra avlsrådet til det.